SAD imaju posebnu odgovornost u poštivanju ljudskih prava zbog ogromnog utjecaja u svijetu. 14/1/03 - 2003-01-14
Prezentiran godišnji izvještaj o stanju ljudskih prava Human Rights Watcha
Danas je u Washingtonu predsjednik organizacije za praćenje stanja ljudskih prava Human Rights Watch, Keneth Roth, predočio godišnji izvještaj na 558 stranica u kojem se izvještava o stanju ljudskih prava u 58 zemalja svijeta.U izvještaju se navode pozitivni trendovi kao što je zvaničan prekid rata u Angoli, Sudanu i Siera Leoneu, kao i održavanje mirovnih pregovora u Sri Lanki. Međutim, od negativnih razvoja događaja izdvojeno je izbijanje sukoba u Gujaratu u Indiji, nastavak ubijana civila od Kolumbije do Čečenije, od sukoba u Kongu , pa do izraelsko-palestinskog sukoba. Gospodin Roth je izlaganje započeo govoreći o događaju koji je obilježio 2002, a to je početak suđenja Slobodanu Miloševiću, te nastavio o situaciji koja se tiče poštivanja ljudskih prava u odnosu na borbu protiv terorizma. Dogadjaj je pratila Mirela Bruk: ROTH: Započeo bih navodeći dva važna događaja koja su se desila u sferi međunarodne pravde. Prvo, radi se o početku suđenja bivšem jugoslovenskom predsjedniku Slobodanu Miloševiću , što je nešto o čemu smo neki od nas samo mogli sanjati u odnosu na genocid počinjen u BiH i pokolj na Kosovu. To je sada stvarnost, sada se suđenje razvilo u potpun proces i slučaj protiv njega se dokazuje pred Haagom. Ove godine smo također vidjeli da se primjenjuje i sporazum o međunarodnom krivičnom sudu što signalizira sadašnjim i budućim tiranima širom svijeta da će podijeliti Miloševićevu sudbinu ukoliko odaberu sličnu stazu ratnih zločina, činjenja genocida i zločina protiv čovječnosti. Human Rights Watch oštro osuđuje teroriste i terorističke aktivnosti- dodao je gospodin Roth.Teroristi narušavaju osnovna ljudska prava jer za cilj imaju ubijanje civila. Međutim, Sjedinjene američke države potcjenjuju principe poštivanja ljudskih prava kada zatvaraju oči pred njihovim kršenjima od strane svojih saveznika u borbi protiv terorizma kao što su Pakistan, Kina, Saudijska Arabija i afghanistanski gospodari rata. Ova grupa za zaštitu ljudskih prava sa sjedištem u New Yorku , prema riječima gospodina Rotha, je svojim izuzetnim nastojanjima da porazi terorizam, u stvari oslabila stanje poštivanja ljudskih prava.Gospodin Roth je takodjer naglasio da Sjedinjene Države imaju posebnu odgovornost upravo zbog svoga ogromnog utjecaja u svijetu, i da upravo zato trebaju biti primjerom poštivanja principa ljudskih prava.Iz Human Rights Watcha kažu da izgleda da je administracija predsjednika Busha prepoznala vezu između represije i terorizma u svojoj Nacionalnoj sigurnosnoj strategiji, te je poduzela korake kako bi promovirala ljudska prava u zemljama koje su direktno umiješane u borbu protiv terorizma ,kao što su Egipat i Uzbekistan. Što se tiče Iraka, iz HRW- a kažu da što više zvaničnici američke vlade navode kršenje ljudskih prava od strane Sadama Huseina kao jedan od razloga za njegovo svrgavanje, viša bi trebala biti i njihova obaveza da minimiziraju potencijalna kršenja ljudskih prava u slučaju rata sa Irakom. Sjedinjene Države bi trebale preduzeti mjere zaštite iračkih civila od odmazde Sadama Huseina, uključujući moguće korištenje oružja za masovno ubijanje. Gospodin Roth je kazao da je već jedan tim HRW - a boravio u dijelu Iraka gdje žive Kurdi, te da planiraju rasporediti timove oko Iraka kako bi obavljali razgovore sa izbjeglicama koji bi svjedočili o situaciju ,ukoliko dođe do rata. Gospdoin Roth kaže da se planira razgovarati i sa američkim vojnim zvaničnicima. Jedna od stavki u izvještaju koja se odnosi na poštivanje ljudskih prava u BiH, kaže da su napravljeni neki pomaci u sferi odgovornosti ratnih zločinaca. Međutim i dalje se za hvatanje najtraženijih ratnih zločinaca Karadžića i Mladića odgovorni vlast RS i SFOR. ROTH: Koliko mi znamo ,RS nije predala niti jednog optuženika za ratne zločine Haškom tribunalu. Koliko znamo Mladić je u Srbiji, te je van domašaja RS, ali imamo razloga vjerovati da je Karađić u RS, te je očigledno odgovornost tamošnjih vlasti da ga preda. Također smo razočarani da NATO-m predvođen SFOR nije uspio da ga uhapsi. Oni su pokušavali nekoliko puta, ali nisu uspjeli. To je mrlja na prisustvu NATO snaga u BiH koju će, nadam se, oni brzo ispraviti. Jučer upitan da prokomentira stav HRW prema kojem bi administracija predsjendika Busha trebala zahtijevati poštivanja ljudskih prava i demokratsku otvorenost od svojih saveznika u ratu protiv terorizma, , glasnogovornik Bijele kuće Ari Fleicher je kazao da je praksa Sjedinjenih Država da pomognu unaprijeđenje ljudskih prava širom svijeta. FLEISCHER; Kada biste sagledali posebno ono što se desilo u Afganistanu kao rezultat vojnih operacija Sjedinjenih Država, zajedno sa našim saveznicima, mnogi ljudi koji su bili pritisnuti režimom su sada slobodni. Sada , po prvi put u životu, mnogi ljudi imaju mogućnost za bolji život, pravo na pristup ljekaru, pravo na obrazovanje. - kazao je jučer glasnogovornik Bijele kuće Ari Fleischer.